จีนสนใจเข้าร่วมข้อตกลง TPP พร้อมช่วยผลักดันข้อตกลงให้มีความโปร่งใส
จีนสนใจเข้าร่วมข้อตกลง TPP พร้อมช่วยผลักดันข้อตกลงให้มีความโปร่งใส
4 ก.พ. 2559

กระทรวงพาณิชย์จีนเปิดเผยว่า จีนมีความตั้งใจที่จะมีส่วนร่วมในข้อตกลงหุ้นส่วนยุทธศาสตร์เศรษฐกิจภาคพื้นแปซิฟิก (TPP) และจะผลักดันให้ข้อตกลงดังกล่าวมีความโปร่งใส เปิดกว้าง และครอบคลุมมากขึ้น
ด้านกระทรวงการคลังจีนเปิดเผยว่า ทางกระทรวงให้ความสนใจข้อตกลง TPP และกำลังพิจารณาที่จะทำข้อตกลงดังกล่าว โดยจนถึงขณะนี้ จีนยังไม่ได้ร่วมลงนามในข้อตกลง TPP
โดยการแสดงความเห็นของทางการจีนมีขึ้นในช่วงเวลาเดียวกับที่หลายประเทศในเอเชียได้ลงนามในข้อตกลง TPP โดยในวันนี้นายแอนดรู ร็อบบ์ รัฐมนตรีการค้าของออสเตรเลีย ได้ลงนามในข้อตกลง TPP พร้อมปฏิเสธการเรียกร้องให้มีการวิเคราะห์ต้นทุน-ผลตอบแทน
ทั้งนี้ ประเทศสมาชิก TPP ประกอบด้วย บรูไน แคนาดา ชิลี ญี่ปุ่น มาเลเซีย เม็กซิโก เปรู นิวซีแลนด์ สิงคโปร์ สหรัฐ เวียดนาม และออสเตรเลีย ซึ่งรวมกันมีมูลค่าผลิตภัณฑ์มวลรวมภายในประเทศ (จีดีพี) คิดเป็นสัดส่วนราว 1 ใน 3 ของโลก
 
 